Downloaded from YTS.MX
Official YIFY movies site: YTS.MX
POSNETO MED LETOMA 2017 IN 2024
KO SE JE VOJNA V BIH LETA 1995 KONČALA,
JE NASTOPILA DEMOKRACIJA IN Z NJO MEDNARODNA VLAGANJA.
ZENICA, BOSNA IN HERCEGOVINA
NEBO NAD ZENICO
Lahko dve za pet mark. - Prosim?
Dve za pet.
Ne, hvala. V resnici...
Paziti moram pri hrani.
Raka imam in jem samo domačo hrano.
Raka na črevesju imam. Paziti moram, kaj jem.
Si dobila tiste...
Ne lancete... Igle za Davuda.
Polnoleten moraš biti. - Res?
Najin avtobus prihaja.
Bog nam pomagaj.
NASELJE TETOVO, ZENICA
Peš sem šla, snemala sem.
Izpusti so višji za konec tedna
in ponoči, ko ni nadzora.
Tako dela naš Mittal ob koncih tedna.
Vsak dan, 24 ur na dan.
Tovarna se ne ustavi.
Takoj sem vzela telefon.
Dim je bil strašno črn. Katastrofa.
Nekdo iz Indije je prišel sem odpret železarno.
Zakaj je ni odprl v Londonu?
Zakaj je prišel na Balkan?
Oprostite, prosim.
Pred vojno smo spremljali, koliko ljudi je zbolelo.
Delala sem v zdravstvu, v tukajšnji bolnišnici.
Z rakom nikoli ni bilo težav.
Moj sin ima sladkorno bolezen tipa 1.
Naša soseda, njegova prijateljica...
Prav tako ima sladkorno bolezen tipa 1 od petega leta.
Ni bilo dedno, nihče v družini ni imel sladkorne bolezni.
Ni povezano s stresom. Živimo v varnem družinskem okolju.
Enako velja za sosedo. Vedno je bila zdrava,
potem pa pri petih letih zbolela za sladkorno boleznijo.
Danes je koncentracija prašnih delcev v Tetovu znašala od 116 do 228 g/m3.
Zgornja zakonska meja dnevnega povprečja prašnih delcev je 50 g/m3,
najvišja dovoljena dnevna meja pa 100 g/m3.
Zaradi povečane koncentracije prašnih delcev, SO2 in NO2,
je bila kakovost zraka včeraj in danes zelo nezdrava.
Takšne razmere lahko povzročijo resne zdravstvene težave,
še posebej pri ljudeh s težavami z dihali.
Ljudem svetujemo, naj se ne zadržujejo zunaj.
Onesnažen zrak je neposredno povezan s smrtno nevarnimi boleznimi.
Po ocenah Svetovne zdravstvene organizacije
je število smrti v BiH zaradi onesnaženega zraka
najvišje v Evropi
in drugo najvišje na svetu, takoj za Severno Korejo.
Esselamu alejkum. - Alejkumu selam.
Anketo opravljava, če nimate nič proti.
Seveda, brez težav.
Dobro. Fadil Bajramović.
Rak grla.
Opravil je zdravljenje.
Imaš redne kontrole? Redne kontrole ima.
In nobenega nadomestila nima. - Ničesar. Veva.
Kako to misliš, nadomestila? Bodi vesel, da si živ.
In Izeta Bajramović. Kdaj si zbolela?
Lani. - Lani?
Lani aprila.
Tudi rak? - Ja.
Se zdaj zdravite? - Ja.
Niso me ozdravili. Nisem primerna za operacijo.
Ne more na operacijo. - Pravijo, da je preveč tvegano.
Skrbi jih, da se bo razširilo na kosti.
Metastaze? - Ja.
So te obsevali?
30-krat so me obsevali in šestkrat sem bila poleti na kemoterapiji.
Vem, povedal je, da si v bolnišnici.
Pred tremi leti? - Štirimi.
Skoraj. Štiri leta bo oktobra.
Začelo se je z bolečino v hrbtu, potem pa je umrl.
Rak grla? - Tako je.
Težko je tu najti žensko...
Ali pa družino brez bolezni.
Recimo Boban in Ipe, ki sta tamle...
Tudi onadva sta prestala operacije in podobno.
Res? Nisva vedeli.
On ne sme govoriti o tem, ker dela pri Mittalu.
Razumem. - Zakaj so ga operirali?
Težave je imel z želodcem.
Niti sto metrov ne, zdaj je še manj...
Povsod je rak.
Ne vem, kaj naj še rečem.
Dobro... Na primer...
V tem majhnem območju od Šerifa do Fadila
sva našteli 15 ali 16 obolelih.
Sploh še nisva pregledali vse soseske.
Samo ta del. - Tudi Ismeta je umrla zaradi raka.
Katera Ismeta? - Skomorac.
Tudi ona je imela raka. Selihina mama.
Ja, Selihina mama. Poznala sem jo. - Tudi ona je umrla.
Pa Alisina tašča tudi, ne?
Alisina tašča. Fehrida.
Tudi ona je imela raka. - Čakaj, zapisala bom.
Ismeta Skomorac. Zakaj je umrla?
Zaradi raka. Raka maternice.
Tudi Fehrida je imela raka.
Raka maternice. - To je... Mislim...
Tako kot Izeta. Vem.
Si govorila s Fadilovo Izeto? - Ja, sem.
Njo še zdravijo, zdravljenje je v teku.
To je to.
Se vidimo. Po božji volji.
Lep dan želim. - Slišimo se.
UNIVERZA V ZENICI
STROJNA FAKULTETA
Koliko študentov še čaka?
Kakih dvajset. - Dvajset...
Zdaj moram nehati. Sestanek imam.
Pol ure premora bo, sestanek imam.
Pozneje bomo nadaljevali.
Tudi v sredo lahko prevzamete ocene.
V sredo? Super. - V sredo ali četrtek.
PROFESOR DOKTOR SAMIR LEMEŠ
To je koksarna.
Če je to zdi v redu,
sem jaz Brad Pitt.
Ta dim bi morali prečistiti.
Morali bi ga filtrirati. Koksarna nima filtrov.
Ni filtrov!
Česa takega ne morete videti nikjer v Evropi.
Kaj je v tem dimu? - Ves periodni sistem.
Koksarna je glavni vir benzena,
benzopirena in drugih strupenih spojin,
ki so rakotvorne in povzročajo levkemijo.
Poškodujejo tudi DNK.
Ugasnite luč, prosim.
Lahko zakleneš vrata, prosim? - Seveda.
Podpišite tukaj.
Ime in priimek ter naslov in podpis.
Hvala. - Lep dan želim.
Koksarna je najnevarnejši del železarne.
Koksarna izpušča strupe, ki jih v drugih mestih ni.
To sta benzen in benzopiren, ki sta rakotvorna.
Največja težava je,
da količine teh strupov nihče ne meri.
Poskušamo prisiliti ministrstvo,
da prisili ArcelorMittal v opravljanje meritev.
Moramo vedeti, koliko benzena sproščajo,
da bomo imeli dokaz za njihovo onesnaževanje.
Odlično. - Hvala.
Hvala za vaše zanimanje. Spremljajte nas.
Poskušamo pritisniti na Mittal,
da bi vgradili filtre ter omejili onesnaževanje, a nam ne uspe.
Lahko zmotim? - Kar.
Veste, koliko ljudi je tu umrlo zaradi raka?
Skoraj vsak drugi.
Nekoč sem delal v železarni.
Krasno je bilo, dokler je niso prodali.
Dobili so kup denarja.
Jezen sem. Živčni bolnik sem.
Oprostite. Brez zamere. - Je že dobro. Lep dan želim.
Borim se, ker je moj sin zbolel.
Če ne bi zbolel, se morda ne bi borila.
Ampak se. In za vse svoje sosede.
Nekaterih ni več med nami. Zato se borim.
Sestanek imava z županom. Iz Eko Foruma sva.
V redu? Ja, lahko gresta. - Lahko? Hvala.
Največja težava je že v začetku
odsotnost meritev ravni benzena.
Edita živi v Tetovu in pozna zadeve.
To ima vsak dan nad glavo in ve.
Zenica je onesnažena z benzenom zaradi koksarne,
a nočejo opravljati meritev.
Dogovorili smo se s pokojnim županom Husom,
da bo mesto sofinanciralo merilno opremo.
Očitno so opremo kupili, zdaj pa čakajo na nastavitve.
Vedno imajo izgovore.
Jaz sem vaš župan in vaša dobrobit je zame pomembna.
Vaše delo je zelo pomembno,
a imamo različne vloge. Jaz moram upoštevati obe strani.
Mittal je naša največja investicija. Drugače ne morem.
Hvala za obisk.
Hvala, družba, da vam ni vseeno za to mesto.
Davud.
Daj, zbudi se.
Daj.
Ura je 6.15, daj.
Daj, mali. Vstani.
Opraviti morava meritev. Kje imaš napravo?
Ojej, nizek je.
Ti stisnem pomarančni sok?
Bi kupljen sok? - Prav.
Ti prinesem.
Izvoli sok.
Si pripravljen? - Ne še.
Zakaj je tu nutella, Davud?
Mu je padel sladkor? - Ja, nekaj soka je popil.
Koliko je imel? - 3,7.
Dobro.
Obleci jakno. - Prav.
Vprašaj Sumejo, kje je jakna.
Kje si jo pustil včeraj?
Veš, kje je moja jakna?
Tukaj je. - Kje?
Tukaj. Nisi je videl.
Imaš drobiž za avtobus?
Ne potrebujem ga. - Prav.
Saj sem ti rekel, da imam mesečno vozovnico.
Rdeča motna voda ni vplivala na floro in favno v reki Bosni.
V ArcelorMittalu iz Zenice razumejo zaskrbljenost meščanov
in bi radi pojasnili podrobnosti dogodka v reki Bosni.
V ArcelorMittalu smo vedno resno jemali zaščito okolja.
Na tem področju smo resnično veliko vložili
in še naprej bomo ravnali odgovorno do meščanov.
Kakšna laž.
Vedno tako govorijo, a to nikoli ni res.
Nikoli.
Tokrat se je zgodilo v reki. Ko pa se zgodi...
Ko zastrupljajo zrak, je pa vseeno.
Ja?
Dobili smo Mittalovo izjavo.
Poslušaj.
Ne, ti poslušaj. - Dobro, poslušam.
Mittalu ne bi smeli dovoliti takšnih izjav.
Potrebujem izjavo policije in inšpektorjev.
Ne Mittalove. - Mittal ima svoje inšpektorje.
Njihovi inšpektorji so povsem nepomembni.
Edina stvar, ki me veseli, je,
da vem,
da so zakonodajalci pokvarjeni.
Veseli me samo to,
da se bodo večno cvrli v peklu.
Zato lahko mirno živim tu.
Če ne bi verjel v to, bi znorel.
Res bi.
Mislijo, da mi je mar njihova izjava?
Kdo pa so?
To so poslali Eko Forumu, Samir pa mi je posredoval.
To je smešno in žalostno.
Noben novinar ne bi smel objaviti njihove izjave.
Kdo pa mislijo, da so?
Mogoče si zaslužimo, da nas zastrupljajo, ker vsi molčimo.
Kaj hočemo... Kaj hočemo.
Onesnaženje reke Bosne v območju Zenice je potrdilo
ministrstvo za notranje zadeve.
Kaj? Potrdilo?
Stran "Rijeke Bosne i Hercegovine 'Budi promjena'" je objavila video
na Facebooku, ki prikazuje onesnažene dele reke
in nakazuje, kaj je vir onesnaženja.
Globoko prizadeti smo in tudi prestrašeni,
pa ne le za naravo,
temveč tudi za zdravje ljudi,
zato hočemo, da krivci odgovarjajo.
Tako je.
Odkriti moramo tudi, kaj je to povzročilo.
Naj bodo kaznovani, po božji volji.
Vsi so podkupljivi.
Po teh informacijah so na kraj prišli policisti,
ki so ugotovili sum storitve kaznivega dejanja.
Naša preiskava območja je še v teku.
Upamo, da bomo našli več dokazov tega dejanja.
Za Zenica Info, Vesna Jovanović.
Niti besede jim ne verjamem.
Niti besede.
MINISTRSTVO ZA OKOLJE, SARAJEVO
Nerešena težava z Mittalom
je ukrep v členu 1.2.2.
Obveznost merjenja onesnaženja v okolici koksarne.
Enaka zahteva je bila že v prvem dovoljenju iz leta 2010.
Tega nikoli niso izvajali.
Rekli so, da je to predrago. - To vedno rečejo.
To je bila zahteva, a imajo vedno izgovore,
da ne morejo, da je predrago...
To je bil ukaz. Kaj naj zdaj?
Kako naj jih prisilimo?
Ne razumem, kaj naj bi meritve dokazale.
Dokazale bi prisotnost benzena, fenola in benzopirena,
rakotvornih delcev, ki dokazano...
Meritve trajajo eno leto, ne?
Tovarna obratuje ves čas, brez premora, 24 ur na dan.
Natančen rezultat lahko dobimo v enem mesecu.
Ministrica, s koksarno je povezana večina...
Če to traja le en mesec, ne bi smelo biti tako drago.
Koksarna je strašna.
Bodo te meritve pokazale vse?
Policiklični ogljikovodiki izvirajo iz proizvodnje koksa.
Vse, kar je povezano z nafto, odstranijo iz koksa,
tudi policiklične ogljikovodike.
To so snovi, ki so rakotvorne za prebivalce.
Pljučni rak, želodčni rak in podobno.
To so snovi, ki prehajajo skozi celično membrano.
Ja, ja.
Morda jim ne bi smeli izdati dovoljenja.
Toda, ministrica, videli ste stavko rudarjev.
Predstavljajte si 2200 delavcev iz Mittala pred našimi vrati.
Lahko bi prišlo tudi 10 000 obolelih ljudi iz Zenice.
Res moramo najti najboljšo rešitev.
Moramo jih prisiliti, da se zresnijo, toda ljudje morajo obdržati službe.
Nihče ni nikoli rekel, naj nehajo delati.
Morda bi se lahko sestali z inšpektoratom
in jih prosili, naj pritisnejo nanje.
Se lahko dogovorimo za sestanek, da se vsaj načelno dogovorimo?
Uskladila bom urnik.
Rada bi sestanek ArcelorMittala, Eko Foruma in ministrstva.
Mislim, da bi moral biti najprej sestanek samo z Mittalom.
Previdni moramo biti, da ne bi ministrstva
ali ministrice spravila v še težji položaj.
Dobro. Hvala. - Ni za kaj.
Hvala. Se še slišimo.
S televizije smo, kako naj vas imenujemo?
Ne vem. - Ministrstvo za okolje.
Ja. Ministrstvo za okolje. - Za okolje in turizem.
Nekaj vam povem.
Pri nas so vlagatelji vajeni izdajanja okoljskih dovoljenj brez pogojevanj.
Postavijo svoje pogoje in potrebe,
nato pa dobijo dovoljenja, kakršna hočejo.
Nihče ne ve, kaj bo s koksarno v prihodnosti.
V novem dovoljenju mora biti vse to.
Vztrajamo, da smo del postopka, da sodeluje tudi javnost
in da od države zahtevamo, da Mittal prisili
v vlaganje v okolje.
ArcelorMittal na tem sestanku ni prisoten, ne?
Tako je.
Azra me je zjutraj obvestila, da ne bo nikogar.
Nič zato. Mi bomo svoje opravili.
Kaj hočemo? Nikogar ne morem prisiliti.
ArcelorMittal se je že leta 2010 zavezal, da bo izvajal meritve.
Nikoli jih niso, a so vseeno dobili dovoljenje.
Bo tokrat enako? - Prav imate.
Vprašali ste to, kar sem jaz povedala svojim nadrejenim na ministrstvu.
Natanko to. Zakaj sploh izdajati okoljska dovoljenja onesnaževalcem,
ki jim je vseeno za zadovoljstvo državljanov?
Zakaj? Dovoljenja postajajo nesmiselna.
Zato smo tu. Strinjam se z vami.
Očitno mi tega nismo znali opraviti.
Tovarna je najdražje območje spremenila v odlagališče.
Bog ve koliko tisoč ton odpadkov je tam.
Toda težko je, verjemite. Gre za socialno-ekonomski dejavnik.
Številnim Mittal daje plačo, zato ni preprosto, verjemite.
Toda to ne pomeni, da je Mittal lahko neodgovoren.
Lahko je odgovoren, a to stane.
Zanje je okolje strošek, ne korist za družbo.
To je to.
Hvala. - Prosim.
Samir?
Res ne morem. - Samo eno?
Prisežem, ne morem. Ne bodi jezna, prosim.
Bil sem na Smetovih.
Tam zgoraj je nebo modro, sonce sije.
Res se je žalostno vrniti sem dol.
Poglej, takšno je tam nebo.
Zdaj je tako. Pravkar sem bil tam.
Res smo... prikrajšani.
Dobro, družba.
Svetovna zdravstvena organizacija je letos objavila raziskavo.
Ugotovili so neposredno povezavo
med onesnaženim zrakom ter sklerozo,
kognitivnim pešanjem in sladkorno boleznijo.
Čudovit človek je bil. - Ja.
Prav zares.
Danes je Fadil. Jutri smo lahko mi.
Tokrat smo zadnjič s Fadilom.
Če vam je dolgoval, povejte njegovim, da poravnajo dolg.
Če je kdo med vami dolgoval Fadilu, naj prav tako govori z njegovimi.
Če vas je Fadil kdaj užalil, mu boste odpustili?
Odpuščamo mu!
Tudi jaz mu odpuščam.
Molimo Al Fatiho.
Nimam teka.
Pred volitvami
se je začelo ali končalo veliko pomembnih projektov.
Dober primer je nova toplarna, ki jo bodo zgradili v Zenici
za izboljšanje ekološkega stanja v mestu.
Nova toplarna bo kot vir energije uporabljala odpadne pline Mittala.
Zelo zadovoljni smo z delom župana Kasumovića in njegove ekipe.
Zelo veseli smo tudi, da smo lahko
skupaj z EBRD in finsko vlado
pripravili rešitev, ki naj bi jo čim prej tudi izpeljali.
EBRD ZAGOTAVLJA ČISTEJŠO ENERGIJO ZA MESTO ZENICA V BIH
NAŠA MESTA. REGIJA EBRD GOSTI ŽIVAHNA IN RAZNOLIKA MESTA.
VEČ KOT 50 MEST SE JE ODLOČILO ZA ZELENO PRIHODNOST.
GCAP. OGLEJTE SI VEČ O NAČRTU IN METODOLOGIJI ZA ZELENO MESTO.
Evropska banka nameni posojilo,
Mittal pa zgradi novo toplarno Zenica.
Toplarna bo delovala na umazan koksov plin.
Vprašali smo: "Kaj se bo zgodilo s koksovim plinom?"
Plin je treba očistiti, preden ga uporabimo kot gorivo.
Odgovorili so, da je toplarna ločena od koksarne.
Koksarna spada pod ArcelorMittal, toplarna pa je pod novim podjetjem.
Kdo je direktor novega podjetja? Tip iz Mittala.
Mislijo, da smo bedaki?
Kako nesramno se ogibajo odgovornosti.
Bi čaj? - Prosim.
EBRD je Evropska banka za obnovo in razvoj.
GCAP pomeni načrt za zeleno mesto.
Pripeljali bodo strokovnjake iz EU, ki bodo pripravili načrt
oziroma seznam nalog, ki jih je treba opraviti,
da bi rešili težavo z onesnaženjem.
Pred osmimi dnevi je župan Kasumović mestnemu svetu predstavil načrt
za implementacijo GCAP v Zenici in zaprosil za javno obravnavo.
Smo prvo mesto v BiH, ki bo postalo zeleno mesto.
Kot najbolj onesnaženo mesto prejemamo veliko sredstev EU.
EBRD je pripravil načrt za Zenico, kako naj postane zeleno mesto.
Načrt je pravzaprav seznam nalog
in investicij v Zenici,
da bi v mestu omejili onesnaženost.
Tu so naloge in koraki za to obdobje.
So tudi kazni? - Ne.
Vse je na podlagi prizadevanj.
To je resnično nov pristop
pri razvoju projektov in podpori mest na poti v zeleno prihodnost.
Dragi svetniki, spoštovani župan, delegati EBRD,
hvala vsem, da ste prišli
na predstavitev osnutka načrta za zeleno mesto Zenica.
Moje ime je Agnieszka Bialecka, sem projektna vodja za GCAP.
Nekaj besed bi spregovorila o programu Zeleno mesto.
Na področju investicij
je trenutno 350 milijonov evrov namenjenih programu,
vendar imamo odobreno približno milijardo in pol.
Manj ljudi vozi avte v mestu, boljša je kakovost zraka.
To res koristi vsem.
Najlažje smo ljudje aktivni, če gremo peš v službo in po nakupih,
če olajšamo kolesarjenje,
osveščamo voznike, da prostor prepustijo kolesarjem
in jih ne ogrožajo...
Kultura kolesarjenja je prav tako pomembna kot investicije.
Vsi trdijo, da je težava z onesnaževanjem v Zenici rešena
in da bo naš zrak čist zaradi nove toplarne.
To lahko govorijo tistim, ki nimajo pojma.
Koksov plin je rakotvoren.
Umazan plin je treba prečistiti, preden ga uporabimo kot gorivo.
Ko bodo odprli toplarno, bodo uporabljali umazan koksov plin.
Evropska banka navaja skrb za okolje.
Dali so nam celo certifikat zelenega mesta.
Vprašajmo jih, kako smo lahko zeleni z neprečiščenim koksovim plinom.
Pozdravljeni še enkrat.
Na hitro bom predstavila EBRD, naše delo
in način financiranja občinskih projektov.
Banko smo ustanovili po koncu komunizma.
Namen banke je podpirati
razvoj ekoloških in dobro delujočih tržnih gospodarstev.
To pomeni, da ne samo vlagamo v mesta,
ki vlagajo v podjetja v javnem interesu,
temveč vedno upoštevamo tudi ekološki vidik. Vedno.
Smo mednarodna ustanova s sedežem v Londonu,
a smo prisotni v vseh državah, kjer delujemo.
Delujemo v državah Srednje in Južne Evrope,
Vzhodne Evrope, Severne Afrike in Srednje Azije.
Naslednji mesec bo sprejeto. - Upam.
Seveda bo.
Si niste ogledali Mittalovih obratov?
Ne... Ne.
Smešno je... Zavrnili so nas.
Verjetno so, ker nimajo dovoljenja,
rekli, da še nikogar ni tam, a sem ob tem pomislil,
da bi še lahko videli obstoječi energetski center. Zanimivo bi bilo...
Ni to blizu?
Tovarna je velika, ne?
Ja, to je res, a sem mislil, da bo nova...
Četrt mesta. Četrt tega mesta je ArcelorMittal.
Zdaj bom prosila svetovalce pri projektu
za odgovore na vprašanja javnosti.
Veliki industrijski objekti, kot je Mittal, niso vključeni.
Niti omenjeni niso.
Gledal sem včerajšnjo predstavitev in nisem slišal komentarjev o tem.
Pretvarjamo se, da ne obstajajo.
Rad bi slišal vaš komentar.
Tega nismo videli kot izključevanje ali ignoriranje ArcelorMittala.
Zavedamo se tudi dejstva, da gre za ogromen industrijski objekt.
V Zenici imamo mešano industrijsko in bivalno območje,
česar ne moremo ločiti.
Če bomo od industrije odvisni za vir toplote,
kar počnemo in kar financira EBRD,
tega res ne moremo ignorirati
in Mittal mora biti bolj prisoten.
EBRD je globoko vključen. To je glavni vlagatelj
in glavni posojilodajalec za novi vir energije.
Mislim torej, da je nujno
in zelo pomembno, da so prisotni in da imamo njihove podatke.
Delni odgovor bi podala, gospod.
V postopku zbiranja podatkov nismo imeli registra onesnaževalcev.
Imeli smo vsebnosti samodejnih merilnih postaj,
nismo pa imeli Mittalovih podatkov o količinah...
Veste, koliko časa traja registracija onesnaževalcev.
O tem smo govorili tudi z EBRD in svetovalci.
Morda bi lahko poslali opomin
in pravzaprav navedli, kaj mesto lahko naredi.
Vse to deluje širše.
Tudi industrija mora upoštevati okoljska pravila.
Dobra zamisel se mi zdi to vključiti v GCAP, če se občina strinja.
Seveda. Imeli smo javno razpravo.
Mislim, da je odlična izstopna strategija za EBRD,
če se doda pogoj v GCAP, glede na vse, kar ste nam povedali.
To je popolno.
To je jasno sporočilo odločevalcem.
Moralo bi biti tudi jasno sporočilo delničarjem,
na katere mesto nima vpliva.
Toda to je le sporočilo.
Tako EBRD pošlje sporočilo pristojnim
in tistim, ki lahko kaj spremenijo,
da stvari pospešijo in podobno.
Toda to ne reši težave mesta.
Mislim, da je GCAP sestavljen glede na potrebe EBRD,
da lahko odobri več posojil za električne avtobuse in LED luči,
toda to ne bo rešilo težave.
Zelo pomembno je vključiti naslednje:
"Ta GCAP ima veliko pomanjkljivost,
saj ne vključuje podatkov o industriji."
Če hočemo zadeve izboljšati, moramo narediti več.
Vsi delničarji morajo narediti več.
Ta GCAP bodo uporabljali povsod. To vem.
Mi daste vizitko?
Rad bi se pogovoril o nečem
glede izpustnih plinov toplarne.
Tu ne gre zame. Projekt ni moj.
Lahko pa vas preusmerim na vodjo operacij.
Prosim, saj imamo pritožbo po javni razpravi.
Na javni razpravi o študiji o vplivu na okolje
smo imeli pritožbo, ki so jo ignorirali.
Rad bi našel nekoga iz EBRD,
s komer lahko spregovorimo o izpustnih plinih
za novo toplarno.
Poslal vam bom podrobnosti, vi pa meni pošljite,
s kom lahko stopim v stik glede tega projekta
nove toplarne. To vprašanje moramo zastaviti,
saj ga ArcelorMittal ignorira,
to hoče pomesti pod preprogo.
Rad bi z EBRD govoril, kako lahko to rešimo.
Draga gospa Naessl,
EBRD je odobril dolgoročno posojilo v višini 41 milijonov evrov
za skupni projekt Toplana Zenica
za izgradnjo kombinirane toplarne in elektrarne.
Glavni vir goriva za ogrevanje
sta Mittalova plavž in koksarna.
Koksarna je odvečen obrat, ki močno onesnažuje,
v lasti podjetja ArcelorMittal Zenica.
Vaša stranka ni hotela uporabiti najboljših tehnik, ki so na voljo,
z obrazložitvijo, da tehnično to ni izvedljivo,
čeprav to rešitev že uporabljajo
v Mittalovih obratih v Belgiji, Italiji in Franciji.
Kronična izpostavljenost sorazmerno majhnim količinam benzena
povzroča glavobole, izgubo teka, utrujenost, zaspanost,
živčnost, psihične motnje ter bolezni srca in ožilja.
Povečana koncentracija benzena
na človeško telo vpliva rakotvorno in genotoksično.
Benzopiren je zelo rakotvoren
in lahko povzroči poškodbe DNK ter mutacije,
negativno vpliva na delovanje možganov,
znižuje število levkocitov v krvi
in znižuje izločanje spolnih hormonov.
S spoštovanjem, Samir Lemeš, Eko Forum, Zenica.
Danes je ArcelorMittal Zenica slavnostno odprl novo toplarno.
Danes so v Zenici odprli najsodobnejši energetski kompleks v BiH,
vreden 53 milijonov evrov.
EBRD je leta 2018 odobril financiranje za ta projekt
skupaj z lokalnimi partnerji.
To je pravi mejnik za mesto, meščane
in stabilno ogrevanje.
Še posebej bi se rada zahvalila podjetju ArcelorMittal,
glavnemu partnerju pri projektu,
pa tudi finskim podjetjem, finskemu skladu
in seveda podjetju Toplana, ki bo uspešno vodilo ta projekt.
Najlepša hvala.
Hvala seveda tudi mestu. pozabila sem mesto. Hvala.
Zdaj bo spregovoril še g. Nikhil Mehta,
generalni direktor družbe ArcelorMittal Zenica.
EBRD je res verjel v ta projekt in ga stoodstotno podprl,
da smo lahko izpeljali 50 milijonov evrov vreden projekt.
Zenica je prvo mesto v BiH, ki je postalo zeleno mesto Evrope.
Zato mora biti tudi naše ogrevanje zeleno.
Dokler bom jaz vaš župan, bo Mittal deležen moje podpore.
Naredili so to, kar bi morala oblast.
Prevzeli so garancijo za posojilo.
Hej, Zlatan!
Kako si? - Zunaj je mraz.
Poglej to.
Za uradno rabo. - Ja, vidim.
Hvala za vašo poizvedbo o toplarni v Zenici
in za to, da ste z EBRD delili relevantne podatke.
Toplarna je kombiniran obrat za ogrevanje in elektriko.
Ja, to vemo.
EBRD ni v pogodbenem razmerju s podjetjem ArcelorMittal
in tako ne more zahtevati morebitnih vlaganj v koksarno.
Banka omogoča financiranje
za samostojno skupno podjetje Toplana,
ne za podjetje ArcelorMittal.
Raba izpustnih plinov obrata
velja za najboljšo tehniko, ki je na voljo,
in je v skladu s cilji podjetja o doseganju meril EU.
To je torej neposreden odgovor banke.
Enako je z Zelenim mestom. Se spomniš?
Enako je bilo. Rekli so, da Toplana ni povezana z Mittalom,
in se pretvarjali, da Mittal ne obstaja.
Mislim, resno...
Dobro. Je to vse?
To je vse. - Se vidiva.
Lep dan želim. - Adijo.
Bi takoj kavo? - Lahko.
Si nahranil mačko? - Sem.
Čakaj malo.
Mesto, Finci in Mittal so torej ustanovili Toplano.
Prosili so za denar in ga dobili.
Tako je. In Mittal je večinski lastnik.
In njim je zdaj vseeno, če plavž in koksarna
povzročata okoljsko škodo?
Tako je. To "ni del Toplane".
Delajo se neumne in ignorirajo mojo pritožbo.
Ignorirajo, da je koksarna povezana s toplarno
in brez nje ne more delovati.
Nekje mora pisati, da je postopek celovit.
Ne moreš za en del reči, da je v redu, preostalo pa ignorirati.
Datum posojila je...
Posojilo so potrdili 14. novembra 2018.
Poglejmo Toplano Zenico.
Toplana...
Podjetje Toplana so ustanovili 23. januarja 2019.
Posojilo so odobrili leta 2018.
Kako je torej lahko podjetje Toplana podpisalo pogodbo,
če leta 2018 še ni obstajalo?
Lažejo. Stranka banke je ArcelorMittal.
Posojilo so prenesli na Toplano,
podjetje v njihovi lasti,
toda to ni pomembno. Pogodbo je podpisal ArcelorMittal.
Še enkrat bom pregledal projekt.
V času financiranja
smo projekt ocenili kot skladen s standardi BAT za kombinirano ogrevanje.
Zdaj moram najti definicije BAT, najboljše tehnike, ki so na voljo.
Najti moram BAT.
Sicer tega ne bom mogel razumeti.
Najboljše tehnike, ki so na voljo za velike kurilne naprave.
Tukaj je koksov plin.
Ogromno tehnik je.
Tukaj je. Našel sem.
Tehnični opis.
To je ta stavek.
Za optimizacijo tako energetske učinkovitosti in izpustov v okolje
morajo velike kurilne naprave, kar pomeni toplarno,
biti vključene v sistem upravljanja s plini,
ki velja za celoten objekt
in ne za vsak postopek ločeno.
To je ta stavek. To je to.
Za prizivni oddelek Evropske banke za obnovo in razvoj.
Odgovor EBRD smo prejeli 18. januarja 2023.
V njem je trditev, da EBRD ni v pogodbenem razmerju z ArcelorMittalom
in zato ne more zahtevati morebitnih vlaganj v koksarno.
Toda posojilo je bilo odobreno 14. novembra 2018,
podjetje Toplana Zenica pa ustanovljeno 23. januarja 2019.
Po zakonu morajo velike kurilne naprave delovati v skladu
z najboljšo tehniko, ki je na voljo, kot nalaga dokument EUR 25521 EN.
"Velike kurilne naprave so vključene v sistem upravljanja s plini,
ki velja za celoten obrat,
ne za vsak postopek ločeno."
S spoštovanjem, Samir Lemeš, Eko Forum, Zenica.
Evropska banka za obnovo in razvoj
je sprejela zahtevo Eko Foruma po ponovni oceni projekta Toplana
in preverjanje, ali je v skladu s politiko banke.
Bistvo pritožbe je, da uradno projekt Toplana Zenica
velja kot ekološko sprejemljiv.
Iz Londona gredo.
Ne vem, ali bodo obiskali Mittal ali samo nas. Niso povedali.
Pozdravljeni. Dober dan.
Dobrodošli.
Ko pridete na sedež aktivistov, lahko vidite kaj takega.
Kakšen je bil let? Kakšno je vreme v Londonu?
Včeraj je deževalo, malo hladneje je kot tu.
Potem pa uživajte v vremenu tukaj. - Hvala, Samir.
Koliko časa imamo? - Pol ure.
Pol ure? Imate danes še kakšen sestanek?
Ja, ob štirih imamo sestanek s stranko.
Dobro.
Našli smo torej najboljše tehnike, ki so na voljo.
V dokumentu BAT piše:
"Velike kurilne naprave so vključene v sistem upravljanja s plini,
ki velja za celoten obrat,
ne za vsak postopek ločeno."
Dokumenti BAT torej navajajo, da je oskrbovalna veriga del obrata.
To je neločljivo.
Samir, ste pregledali,
kako je banka ocenila oskrbo in morebitna tveganja
pri pripravi projekta?
Ja, vprašanje sem zastavil tudi javno,
a nisem dobil odgovora.
Preden odidemo, nas zanima naslednje.
Za vas ni pozitiven izid, če koksarno zaprejo?
Tega nočete? - Seveda ne.
Končni cilj je izboljšava delovanja koksarne?
Ja, koksarna bi morala delovati,
ne pa onesnaževati... Oziroma onesnaževati v mejah.
Naj obrat deluje kot v Nemčiji, Belgiji in drugih državah.
Lahko nekaj povem? - Prosim.
Imam občutek,
da na nas v Bosni gledajo kot na nekakšno nižjo vrsto,
ko hočemo povsem normalne stvari.
Hočemo spoštovanje zakonov, nočemo, da zastrupljajo naše otroke.
To je vse. Nismo proti delavcem, razvoju in podobno.
Mislimo, da smo prav toliko vredni
kot ljudje na zahodu ali kjerkoli na svetu.
To je naš edini cilj. Enako vrednotenje. Hvala.
Najlepša hvala. - Hvala.
Hvala, da ste si to ogledali
in poduhali.
Kupujemo stare uplinjače, hladilnike, motorje, pipe, kable,
kadi, kovčke...
Katastrofa. Oprosti.
Prosim? Dober dan.
Odlično.
Petek ob 12h, sestanek z ministrico na ministrstvu.
Dobro, super. Najlepša hvala.
Lep dan želim.
Se boš znašla? Tu je labirint.
Zaslužil bi lepšo pisarno.
Kajne? Tu je kot na smetišču.
Ko sem prišla... - Poglej, kaj so naredili.
Ko sem prišla, sem v tem kaosu komaj našla tvojo pisarno.
Misliš, da je to naključje? Pazi nase.
Ministrstvo se je odzvalo na naše pritiske.
Končno so soglašali, da Mittal
opravlja meritve rakotvornih plinov v bližini koksarne.
To je korak naprej.
Dober dan, Samir Lemeš.
Kaj je z meritvami? Kje jih opravljate?
V bližini koksarne?
Torej se tja odpeljete s kombijem, parkirate in zbirate vzorce?
Dobro.
Mittal je končno privolil,
da bo spremljal količino rakotvornih onesnaževal v bližini koksarne.
To so prelagali celo desetletje.
Zdaj bodo končno to izvajali.
Kako gre, Mirnes? - Kako ste vi?
To bi morali narediti že pred desetimi leti.
Saj veš, kako je to tukaj.
Te vzorce pošiljajo v Beograd, ne?
So jih že poslali. - Ja?
Krasno. So to filtri? Ta steklena vlakna?
Ta je čist, preden... - Preden ga vstaviš v napravo.
To prej stehtate?
Najprej je 24 ur pri stabilni temperaturi in vlagi.
Dobro.
Kaj ste tam zbrali? Prah?
In benzen.
Kako, benzen?
Že leta čakamo meritve benzena.
Kupili smo kromatograf za delo na terenu.
Zazna lahko samo štiri komponente.
Benzen, toluen, etilbenzen in ksilen.
To ni treba pošiljati v laboratorij? - Jaz imam vzorce.
Kakšni so rezultati?
Ne govoriva o tem, dokler vsega ne objavimo. Razumi me, prosim.
Mittal je ta, ki... - Ja, ta, ki plača.
Bomo pa njih vprašali. Ali pa ministrstvo.
Vse mogoče kemikalije izpuščajo.
Sploh ne vemo, kaj je to. Nas pa zastrupljajo.
Kar naprej.
Esselamu alejkum.
Kar sedi zraven peči.
Šaga, bi kavo ali čaj?
Karkoli. - Prav.
Kako je ženska, ki si jo omenila? - Pravkar smo se pogovarjali o njej.
Nič novega ni. Vegetativno stanje.
Kdo? - Fahrojeva žena, Melča.
Dobrodošla!
Kako sta? Spoštovanje.
Nekatere že poznata. - Me veseli.
Dobrodošli. Kako ste?
Si to ti spekla?
Dobrodošla. - Živjo.
Esselamu alejkum.
So vse moje dame tu?
Kar po domače.
Ti lahko sedeš sem.
Kar sedi. - Sedem?
Dobro, čakaj.
Mittalovo okoljsko dovoljenje je poteklo,
mi pa smo jih prisilili, naj izpolnijo svoje obveznosti.
Ena izmed obveznosti je meritev
izpustov kemikalij iz koksarne.
Vse to, o čemer ste govorili, vse te maligne bolezni,
rak, levkemija, tumorji...
Razlog za to nista samo prah in žveplov dioksid.
Razlog so izpusti koksarne,
kot sta benzen in benzopiren.
Cel seznam kemikalij je, ki jih izpušča samo koksarna.
Prisilili smo jih v štiritedenske meritve
teh kemikalij v bližini koksarne. Izkazalo se je,
da so koncentracije od 50- do 250-krat presegle meje.
Če je meja približno 1 g, je bilo tu 250 g.
Da bi potrdili neposredno povezavo med boleznimi
in izpusti koksarne,
bomo letos opravili analize DNK.
Ste že slišali za DNK? - Ja.
Vzeli bomo vzorce 40 ljudi
iz Tetova,
na katere to neposredno vpliva, ter 40 ljudi, ki živijo dovolj daleč,
a živijo podoben življenjski slog.
Najprej je treba pojasniti, kaj počnemo.
To bo težko. - To bo ena največjih težav.
Razumem, da hočejo obdržati službe.
Ja, toda to je ena od rešitev.
Ljudi je treba seznaniti.
Govoriti moramo z njimi in jim pojasniti,
da naš cilj ni zaprtje železarne, temveč vgradnja filtrov.
Jaz ne bi podal nobene izjave. Raje sem tiho,
kot da zaprejo Mittal oziroma železarno.
Ne bi hotel, da zaradi mene nekdo izgubi službo.
Kaj mislite, da je pomembneje, vaše zdravje ali plača?
Ni tako preprosto.
Tam je 2500 zaposlenih.
To pomnoži z dve, tri ali štiri.
Nihče noče izgubiti službe.
O tem ti govorim. Ne bi smeli izgubiti služb.
Česa se bojimo? Bodimo realni.
Vsako podjetje ima pozitivne in negativne plati,
vsak pa skuša zaščititi svoje preživetje in družino.
Pa če, bog ne daj, kdo zboli? - Tako in tako bodo zboleli.
Še huje je, če si brez denarja.
Če gledamo tako, se lahko kar predamo.
Bo kdo iz uprave pojasnil ljudem, kar je Samir povedal nam?
Iz uprave? - Ne bo. To je prepovedano.
Iz uprave? - Ja, iz železarne. Iz Mittala.
Noben delavec si ne upa govoriti o tem.
Zakaj bi tuji kapitalist za nas domačine odločal,
kako se bomo borili za svoje zdravje?
Ne bi smel.
Toda dajejo jim kruh. Dajejo jim denar.
Ne moremo se strinjati.
Gospa ima povsem prav, povsem prav. To je resnica.
Res je, da se bojijo. A če vprašate mene,
je treba meščane najprej sistematsko seznaniti.
Nimamo dovolj časa. Samo eno leto imamo.
Če bomo zavlačevali in bomo neodločni,
se bojim, da se ne bo zgodilo nič.
Prvič, vse bo anonimno. Nikjer ne bo nobenih imen.
To ni dovoljeno. Zakonsko bomo odgovarjali,
da v javnost ne bo prišlo nobeno ime.
Na tem področju so povsem zaščiteni.
Samo analizirali bodo to skupino
in drugo za primerjavo.
Kaj pravite?
Je to nekaj...
Je to za vas nekakšen kazalnik? Nekakšno zadovoljstvo?
Bil bi dober korak naprej.
Nekaj je treba storiti,
saj je to res ušlo izpod nadzora.
Pogosto moram ponoči pustiti odprto okno,
a me zbudi smrad.
Smrad tega, kar ponoči izpuščajo.
Ponoči izpuščajo strup. - To vsi pravijo.
Suho grlo. Posuši se ti grlo, občutek imaš, da se dušiš.
S ščitnico imam težave. To je to.
Bodo takoj ugotovili, ali so zboleli?
Seveda. - Jih lahko pravočasno zdravijo?
Če bi mene pravočasno zdravili,
ne bi bil tak.
Kar se mene tiče, imate vso mojo podporo.
Vse bo v redu.
Upam, da se bomo tega lotili čim prej in tudi čim prej končali.
Uspešno. - Bomo.
Uspešno. - Bomo. Ne bomo odnehali.
Hvala. Bog vas blagoslovi.
Hvala za vse. Lep večer želim.
Hvala za družbo.
Lep pozdrav. - Adijo.
Žal mi je, da se prej nismo razumeli.
Saj smo se, Alma.
Se vidimo. - Srečno.
Odprto vabilo za sodelovanje
pri analizi genotoksičnih učinkov onesnaženega zraka
je bilo tema današnje tiskovne konference Eko Foruma Zenica.
Radi bi povabili meščane, naj nas pokličejo
in izpolnijo vprašalnik, da lahko izpeljemo raziskavo.
Pristojne ustanove te raziskave niso izpeljale. Nočejo je.
Zamisel izvira iz Češke,
kjer so pred 25 leti z raziskavo potrdili,
da so ljudje, izpostavljeni določenim onesnaževalom,
kot je benzen, utrpeli mutacije DNK.
Zato pozivamo vse meščane,
stare od 20 do 40 let, naj sodelujejo.
Za prostovoljce je nekaj zahtev: biti morajo nekadilci,
ne smejo imeti posebnih diagnoz in trenutno jih ne smejo zdraviti.
Esselamu alejkum. Kako ste?
Ne moreš najti desetih zdravih ljudi
brez diagnoze, ki so za to.
Pred 15. dnevi smo objavili vabilo. Klicalo je samo šest ljudi.
Od teh šestih trije niso primerni.
Nikogar ne moremo najti in sem se pritoževal...
Ljudi je strah.
Kakorkoli že...
Sedi, draga Edita.
Je to turško? - Ja, je.
Prosim? - Halo?
Se lahko pri vas prijavim na test DNK?
Dobrodošli. - Dober dan.
Kar semkaj.
Kako daleč od koksarne živite?
Približno 1,5 km.
Ste prestali kakšen ortodontski poseg ali imate aparat?
Ne.
Kako daleč od obrata ArcelorMittala živite? -Dober kilometer.
Esselamu alejkum. - Alejkumu selam.
To je fiziološka raztopina. Hladna in slana je.
Ima kdo v družini kronične bolezni ali tumor?
Ja.
Dobrodošli. Greva gor.
Ste imeli kdaj težave, ko ste bili zunaj
v območju vidne onesnaženosti zraka, denimo težave z dihanjem?
Večinoma kašelj.
INŠTITUT ZA GENSKI INŽENIRING IN BIOTEHNOLOGIJO
LABORATORIJ ZA CITOGENETIKO IN GENOTOKSIKOLOGIJO
Odlično. Hvala.
Odlično.
Najlepša hvala.
REZULTATI TESTOV DNK (2024) ŠE NISO ZNANI
ANALIZA ONESNAŽENOSTI VODE V REKI BOSNA
JE POKAZALA 910-KRAT
PRESEŽENO VREDNOST POLICIKLIČNIH AROMATSKIH OGLJIKOVODIKOV (PaH).
V ŠTIRIH TEDNIH OPRAVLJANJA MERITEV
SO NAJVIŠJE URNE VREDNOSTI BENZENA
DO 254-KRAT PRESEGALE VARNE VREDNOSTI.
POSVEČAMO PREBIVALCEM ZENICE
Kakšni so načrti za prihodnost ArcelorMittala v Zenici?
Zelo kratek odgovor bom podala.
ArcelorMittal načrtuje nadaljevanje trajnostne izdelave jekla
na trajnosten in okoljsko prijazen način.
KMALU PO KONČANEM SNEMANJU FILMA
SO PRI ARCELORMITTALU OZNANILI ZAPRTJE KOKSARNE,
KOT RAZLOG PA NAVEDLI
"STANJE KOKSARNIŠKE BATERIJE, GOSPODARSKE IN OKOLJSKE RAZLOGE".
ARCELORMITTAL JE IMEL PRAVICO ODZIVA NA TRDITVE V TEM FILMU.
V NADALJEVANJU SLEDI POVZETEK NJIHOVE IZJAVE,
KI SI JO V CELOTI LAHKO PREBERETE NA...
ARCELORMITTAL TRDI, DA "ZARADI ZAPRTJA KOKSARNE
ZAZNAVA 80 % UPAD DIFUZNIH IZPUSTOV OBRATA V ZENICI"
IN DA BODO "SKUPNI IZPUSTI UPADLI NA NAJNIŽJO RAVEN..." V 132. LETIH.
ARCELORMITTAL ZANIKA NAVEDBE MEŠČANOV, DA JE IZPUSTOV VEČ
OB KONCIH TEDNA IN PONOČI, KO NI NADZORA, TER NAVAJA:
"TO NI IZVEDLJIVO." "TE OBTOŽBE SO NEUTEMELJENE."
"ARCELORMITTAL JE TEKOM LET
IZVEDEL VEČ VZDRŽEVALNIH UKREPOV IN IZBOLJŠAV.
CELOTEN SEZNAM IZBOLJŠAV JE NA VOLJO NA SPLETU."
"ARCELORMITTAL JE NAMERAVAL VLOŽITI 36 MIO. EVROV V ZNIŽANJE IZPUSTOV,
A NAČRT OPUSTIL Z ODLOČITVIJO O ZAPRTJU KOKSARNE."
"ARCELORMITTAL DELUJE V SKLADU Z VELIKO VEČINO UKREPOV,
KOT ZAHTEVAJO OKOLJSKA DOVOLJENJA."
"DELUJEMO SKLADNO Z VSEMI UKREPI OZIROMA SE USKLAJUJEMO,
ČE NE GRE ZA UKREPE, KI ZARADI ZAPRTJA KOKSARNE NE VELJAJO VEČ."
"ARCELORMITTAL PRIZNAVA TEŽAVE NA PODROČJU KAKOVOSTI ZRAKA V ZENICI."
ČE KDO NAVAJA, DA JE
"KOKSARNA GLAVNI RAZLOG ZA BOLEZNI V ZENICI,
TO NE DRŽI.
NOBENA RAZISKAVA ALI DOKAZ NE GOVORI TEMU V PRID."
MEDIATRANSLATIONS